# ДОМ ЗА СМЕШТАЈ ДУШЕВНО ОБОЛЕЛИХ ЛИЦА

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈН број 05/2017

ДАТУМ: 25.04.2017.године

**Предмет:** Додатне информације и појашњења конкурсне документације за јавну набавку добра – Набавка и уградња котла на биомасу, ЈН бр. 05/2017

Дана 24.04.2017.године Комисија је примила захтеве за додатним информацијама и појашњењима конкурсне документације за јавну набавку добра – Набавка и уградња котла на биомасу, ЈН број: 05/2017, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊЕ:**

,,С обзиром да је увид у грађевински пројекат обавезни део понуде, да ли то значи да чете нас као понуђаче ограничити да не можемо да предамо комплетну документацију, иако јерок за предају 19.05.2017. године, јер нисмо у могућности да до одређеног датума 28.04.2017. године направимо увид (који је одређен у конкурсној документацији) или ћете дозволити увид и после одређеног датума, а до саме предаје исте (19.05.2017.)?''

**ОДГОВОР:**

У поглављу III ВРСТА, КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ. у СПЕЦИФИКАЦИЈИ Набавке и уградње котла на биомасу, између осталог, наводи се следеће:

,,Котловски систем је потребно да садржи сву опрему која је предмером дата. Такође, неопходно је да сва понуђена опрема буде максималних димензија и маса које су дате у позицијама у опису предмета набавке. Димензија и габарита опреме неопходно је придржавати се због предвиђених габарита котларнице која је у изградњи и несметаног манипулисања кроз котларницу.''

Из наведеног разлога Наручилац је у поглављу V УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ.78 И 76. ЗАКОНА предвидео:

,,Г. Увид у грађевински пројекат:

Обавеза сваког понуђача је да пре подношења понуде код наручиоца извврши увид у грађевински пројекат који се односи на изградњу самог објекта котларнице у који ће бити постављен котао на биомасу. Потписана изјава о извршеном увиду у грађевински пројекат саставни је део понуде сваког понуђача.''

Наручилац сматра да је оставио довољан рок (две недеље од дана објављивања на Порталу ЈН) потенцијалним понуђачима да испуне наведени услов и изврше увид у грађевински пројекат. Понуђач који би увид извршио на сам дан предаје понуде саставио би понуду а да не би имао слику о величини и карактеристикама простора у који је потребно да се постави котао на биомасу.

Наведено појашњење предметне Конкурсне документације Наручилац ће поставити на Портал ЈН и на својој интернет страници.

Комисија за јавну набавку